Wikidata Oliverus Sacks
Res apud Vicidata repertae:Oliverus Sacks: imagoOliverus Sacks: imagoOliverus Sacks: subscriptioOliverus Sacks: subscriptio
*Nativitas*: 9 Iulii 1933; Willesden  
*Obitus*: 30 Augusti 2015; Greenwich Village  
*Patria*: Britanniarum Regnum  

**Officium**

*Munus*: scriptor, chemicus, physician writer, neurologus, science communicator, scriptor scaenicus, professor, medicus  
*Patronus*: Universitas Columbiae, New York University School of Medicine, Albert Einstein College of Medicine, Universitas Warwicensis, Yeshiva University
**Consociatio**

*Religio*: atheismus
**Familia**

*Coniunx*: no value  

**Memoria**

*Laurae*: Guggenheim Fellowship, Commander of the Order of the British Empire, George Polk Award, Lewis Thomas Prize, Hawthornden Prize, Oskar Pfister Award, Emperor Has No Clothes Award, honorary doctorate from the Pontifical Catholic University of Peru, Fellow of the American Association for the Advancement of Science  

Oliverius Sacks (anno 2009).
**Oliverus Sacks** (natus Londinii die 9 Iulii 1933; mortuus Novi Eboraci in urbe die 30 Augusti 2015) fuit neurologus, scriptor, et chemicus Americano-Britannicus suis studiis eruditus, qui munere neurologiae professoris in Schola Medica Universitatis Novi Eboraci functus est.

Alumnus scholae Coletinae Londiniensis et Collegii Reginae apud Oxonienses, Civitates Foederatas petivit ubi docens internus iuxta Nosocomium Montis Zionis(en) Franciscopoli meruit. Multos annos in parte clinica Collegii Medici Alberti Einstein Universitatis Yeshivae degit. Ab anno 2007 ad annum 2012, professor neurologiae, neuropsychologiae et psychiatriae in Universitate Columbiae versatus est, ubi munus "Artificis Columbiani" sustinuit. Locum professoris visitantis in Universitate Warwicensi tenuit.

Sacks fuit auctor permultorum librorum prosperrimorum, inter quos sunt congeries studiorum casus hominum turbatione neurologica affectorum. Liber eius *Awakenings* (1973), narratio autobiographica suorum conatuum ad aegros encephalitem lethargicam patientes adiuvandos ut proprium munus neurologicum recuperarent, ad pelliculam eiusdem nominis anno 1990 accommodata est, Robino Williams et Roberto De Niro primas partes agentibus, quae nominationem Praemii Academiae accepit. Ipse et liber *Musicophilia: Tales of Music and the Brain* ('Musicophilia: fabulae musicae et cerebri') fuerunt res "Musical Minds" ('Mentes musici'), eventus seriei *Novae,* abs canali PBS emissae.

Opera maiora
------------

* *Migraine* (1970)
* *Awakenings* (1973)
* *A Leg to Stand On* (1984)
* *The Man Who Mistook His Wife for a Hat* (1985)
* *Seeing Voices: A Journey Into the World of the Deaf* (1989) (Paginae selectae apud *Google Books*)
* *An Anthropologist on Mars* (1995)
* *The Island of the Colorblind* (1997)
* *Uncle Tungsten: Memories of a Chemical Boyhood* (2001)
* *Oaxaca Journal* (2002)
* *Musicophilia: Tales of Music and the Brain* (2007)
* *The Mind's Eye* (2010)
* *Hallucinations* (2012)
* *On the Move* (2015) (autobiographia)

Notae
-----

1. ↑  "Oliverum Sacks": Oratio 2005
2. ↑  "NYU Langone Medical Center Welcomes Neurologist and Author Oliver Sacks, MD," newswise.com, 13 Septembris 2012.
3. ↑  "Borzoi Reader | Authors | Oliver Sacks". *About the Author*. Random House .

Bibliographia
-------------

* Will Self, Andrew Solomon, Sue Halpern, "Tea with Oliver Sacks" in *The Guardian* (4 Septembris 2015)
* Adam Zeman, "Oliver Sacks obituary" in *The Guardian* (30 Augusti 2015)

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Oliverum Sacks** spectant. |

* De hoc homine in Indice Interretiali Pellicularum **(Anglice)**
* Situs proprius